**RAZPIS ZA ZBIRANJE PRIJAV NA PROGRAME IN PROJEKTE MOBILNOSTI V TUJINI ERASMUS+**

**ZA ŠOLSKO LETO 2024/2025**

Gimnazija in srednja šola Rudolfa Maistra Kamnik (v nadaljevanju: organizator mobilnosti) objavlja razpis za zbiranje prijav na programe in projekte mobilnosti dijakov v tujini Erasmus+ v šolskem letu 2024/2025.

Na razpisu Erasmus+ KA1 smo bili izbrani za projekt učne mobilnosti posameznikov na področju splošnega izobraževanja. Organizator mobilnosti bo izbranim dijakom kril stroške bivanja v tujini (prevoz, namestitev, prehrana, zavarovanje).

**Za šolsko leto 2024/2025 so razpisana naslednja prosta mesta:**

* **7 mest** za dijake 3. letnika programa GIM za skupinsko mobilnost v Udinah/ Vidmu (Italija) od 31. 3. 2025 – 4. 4. 2025,
* **7 mest** za dijake 3. letnika programa GIM za skupinsko mobilnost v Soderhamnu (Švedska) od 1. 2. 2025 – 8. 2. 2025,
* **2 mesti** za dijake 3. letnika programa GIM za 14-dnevno individualno mobilnost na šoli KRG Neustadt (Nemčija) v obdobju od januarja do februarja 2025 oziroma po dogovoru,
* **1 mesto** za dijake 3. letnika programa GIM za 30-dnevno individualno mobilnost na eni izmed izbranih gimnazijah v Nemčiji, Italiji ali na Švedskem v obdobju od januarja do februarja oziroma po dogovoru.

Organizator mobilnosti si pridružuje pravico, da če razmere v državi gostiteljici ne bodo dopuščale učne mobilnosti, se bo ta izvajala v drugi evropski državi, oziroma bo odpovedana.

**Splošni pogoji razpisa**

Na razpis se lahko prijavijo dijaki **3. letnika** GSŠRM Kamnik, ki imajo **slovensko državljanstvo ali državljanstvo ene od držav EU oz. imajo v njej prijavljeno stalno bivališče.**

Prijavljeni dijaki morajo izpolnjevati tudi naslednje pogoje:

* za mobilnost v Udine/Videm (Italija) se lahko prijavijo le dijaki, ki imajo italijanščino za drugi tuji jezik,
* za mobilnost v Soderhamnu (Švedska) se lahko prijavijo dijaki, ki izkazujejo interes za naravoslovne predmete in se udeležujejo tekmovanj iz teh predmetov,
* za individualne mobilnosti v Nemčiji/ Italiji/ Švedskem se lahko prijavijo dijaki, ki izkazujejo interes za spremljanje učnega programa v tuji državi.

**Prijavni postopek**

Zainteresirani dijaki se lahko prijavijo do vključno torka, **19. novembra 2024, do 12. ure.** Prijava mora vsebovati:

1. prijavnico na Erasmus+ mobilnost v tujini (dostopno na spletni strani naše šole),
2. dovoljenje staršev/skrbnikov za sodelovanje v Erasmus+ projektu,
3. motivacijsko pismo v slovenščini (navodila so v prijavnici),
4. Europass življenjepis v angleščini: <https://europass.europa.eu/en/create-europass-cv>.

Dijaki oddajo prijavo osebno v tajništvo. Za pravočasno oddane prijave se štejejo prijave, ki so oddane v roku. Nepravočasno in pomanjkljivo oddane prijave se izločijo iz izbirnega postopka.

**Kriteriji izbora** so objavljeni na šolski spletni strani.

Izbirni postopek izvede komisija, ki jo za tekoče šolsko leto imenuje ravnatelj. Dijaki bodo o rezultatih razpisa obveščeni po elektronski pošti najkasneje do **petka, 22. novembra 2024**.

dr. Branislav Rauter, ravnatelj